- Hindi News
- National
- स्टाफ नर्स ने डॉक्टर के फर्जी हस्ताक्षर से अल्ट्रासाउंड कराने का प्रयास किया
स्टाफ नर्स ने डॉक्टर के फर्जी हस्ताक्षर से अल्ट्रासाउंड कराने का प्रयास किया
नागरिकअस्पताल में कार्यरत एक स्टाफ नर्स ने एक महिला डॉक्टर के फर्जी हस्ताक्षर कर किसी मरीज का अल्ट्रासाउंड कराने का प्रयास किया गया तो मामला पकड़ में भी गया। मामले की जांच की जाएगी। जो भी दोषी होगा उसके खिलाफ कार्रवाई भी की जाएगी।
हुआ यूं कि नागरिक अस्पताल के महिला वार्ड में नियुक्त एक स्टाफ नर्स के पास एक महिला मरीज अल्ट्रासाउंड कराने के लिए आई तो उस नर्स ने महिला चिकित्सक डॉ. रूचिका के फर्जी हस्ताक्षर कर और मोहर लगाकर अल्ट्रासाउंड के लिए संबंधित डॉक्टर के पास मरीज को भेज दिया। लेकिन अल्ट्रासाउंड करने वाले डॉक्टर को डॉ. रूचिका के नाम से किए गए हस्ताक्षर फर्जी होने का संदेह हुआ तो मामले को डिप्टी सिविल सर्जन डॉ. वीरेश भूषण के संज्ञान में लाया गया। मामले की प्रथम दृष्टया जांच के मुताबिक महिला मरीज जब नागरिक अस्पताल में स्थित महिला एवं प्रसूति वार्ड में अल्ट्रासाउंड करवाने गई तो उसकी मुलाकात वहां पर लेडी चिकित्सक डॉ. रूचिका के सहायक के रूप में कार्यरत एक स्टाफ नर्स से हो गई। उस नर्स ने महिला रोगी के ओपीडी कार्ड पर डॉ. रूचिका के हस्ताक्षर कर मोहर भी लगा दी और अल्ट्रासाउंड करने वाले डॉक्टर के पास भेज भी दिया।
अल्ट्रासाउंड करने से पहले जब डॉक्टर ने उस कॉर्ड पर डॉ. रुचिका के हस्ताक्षर देखे तो शक हुआ। जब महिला रोगी से पूछताछ की गई तो मामले का पर्दाफाश भी हो गया। बाद में उस स्टाफ नर्स को भी बुलाया गया। पहले तो उस नर्स ने साफ इंकार कर दिया लेकिन सख्ती करने पर उसने पूरी बात बता भी दी। तब जाकर सारा मामला डिप्टी सिविल सर्जन के नोटिस में लाया गया।
मामले की जांच कराएंगे
^सारेमामले की जांच कराई जाएगी। जांच कराने से पहले सिविल सर्जन की नोटिस में भी मामला लाया जाएगा। उनके आदेशानुसार मामले की जांच कराई जाएगी। जांच रिपोर्ट आने के बाद आगामी कार्यवाही अमल में लाई जाएगी।\\\'\\\' डॉ.वीरेश भूषण, डिप्टी सिविल सर्जन
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva